Tugir hafa fallið í bardögum öryggissveita Kúrda við hryðjuverkasamtökin sem kenna sig við íslamskt ríki í Sýrlandi síðustu daga. Áhlaup samtökin sem gerðu á fangelsi er ein veigamesta árás sem þau hafa framkvæmt í áraraðir.
Í gær var þriðji dagurinn í röð þar sem kom til blóðugra í bænum al-Hakah í norðausturhluta Sýrlands. Kúrdar fara með yfirráð á svæðinu og hafa öryggissveitir þeirra átt fullu í fangi með að verjast árásum frá hinu svokallaða íslamska ríki sem hefur sótt í sig veðrið. Á fimmtudag gerðu samtökin áhlaup á fangelsi í borginni. Sú árás er ein sú veigamesta sem samtökin hafa gert frá því þau stofnuðu Kalífadæmi í Sýrlandi og Írak árið 2014. Í fangelsinu héldu Kúrdar um 3.500 mönnum sem grunaðir um að eiga aðild að hryðjuverkasamtökunum. Al Jazeera greinir frá því að hluti fanganna hafi náði að flýja og margir gangi enn lausir. En Kúrdar náðu fangelsinu aftur á sitt vald með aðstoð bandarískra orrustuþotna. Minnst 89 hafa týnt lífinu í þessum átökum, samkvæmt heimildum Sýrlensku mannréttindavaktarinnar. Forstöðumaður hennar, Rabi Abdel Rahman, segir 28 kúrdíska bardagamenn, fimm almenna borgara og 56 vígamenn Íslamska ríkisins hafa fallið í átökunum.

Áhlaup hryðjuverkasamtakanna ISIS á fangelsi í Sýrlandi er ein veigamesta árás sem samtökin hafa gert í áraraðir. Tugir hafa látist í bardögum milli samtakanna og öryggissveita Kúrda síðustu daga. 